**ΕΝΟΤΗΤΑ ΟΓΔΟΗ**

**ΣΥΝΤΑΞΗ ΤΗΣ ΑΕ**

* Κατά γενική ομολογία, η σύνταξη της ΑΕ χαρακτηρίζεται από πολυπλοκότητα. Σε τι όμως έγκειται αυτή; Σίγουρα όχι στο μακροπερίοδο του λόγου, μια και αυτό μπορεί να είναι πάντοτε χαρακτηριστικό κάποιων συγγραφέων, ανεξαρτήτως της γλώσσας στην οποία γράφουν.
* Η πολυπλοκότητα της σύνταξης της ΑΕ έγκειται σε 2 βασικά δεδομένα: α) Την δυνατότητα να χωρίζονται προσδιοριστής και προσδιοριζόμενο στοιχείο (π.χ. άρθρο και ουσιαστικό) από διάφορα άλλα στοιχεία (συστατικά και φράσεις), και β) Την χρήση πολλών μετοχών και απαρεμφάτων με προτασιακή αξία, αλλά χωρίς φυσικά ρήμα.
* Φυσικά είναι άγνωστο αν τα δύο αυτά συντακτικά φαινόμενα ήταν εξίσου συχνά στον προφορικό / καθημερινό λόγο της αρχαίας Αθήνας.
* Εδώ δεν μπορούμε να κάνουμε μία πλήρη σύνοψη των συντακτικών χαρακτηριστικών της ΑΕ, θα αρκεστούμε σε ορισμένα βασικά χαρακτηριστικά.

1. **Συντακτικές Παρατηρήσεις**

* Α. Συμφωνία: τόσο στο Ονοματικό όσο και στο Ρηματικό σύστημα παρατηρείται εκτεταμένη και αναγκαστική μορφοσυντακτική συμφωνία ως προς όλες τις γραμματικές κατηγορίες. Συχνά θεωρείται ότι το γεγονός ότι οι σχέσεις μεταξύ των συστατικών μαρκάρονται μορφολογικά επιτρέπει την μεγάλη απόσταση μεταξύ των συστατικών που συμφωνούν καθώς και την μεγάλη ελευθερία των όρων. Αυτό δεν είναι απαραίτητο να συμβαίνει, αλλά φαίνεται αρκετά πιθανό στην περίπτωση της ΑΕ.
* Β. Pro-drop: Στην Αρχαία (όπως και στην Νέα) Ελληνική δεν δηλώνεται υποχρεωτικά το Υποκείμενο της πρότασης με Ονοματική Φράση, μπορεί να εμφανίζεται έμμεσα στην ρηματική κατάληξη. Το ίδιο συνέβαινε και στις απαρεμφατικές προτάσεις για το Υποκείμενο του απαρεμφάτου.
* Γ. Η χρήση των χρόνων: Ορισμένες φορές οι χρόνοι που χρησιμοποιούνται δεν αντιστοιχούν στο αναμενόμενο. «Ιστορικός Ενεστώτας» για το παρελθόν: πρόκειται όμως για συχνότατο διαγλωσσικά φαινόμενο, η χρήση του παροντικού χρόνου για την αφήγηση παρελθοντικών γεγονότων, σχετίζεται με την δραματικότητα της αφήγησης κλπ. «Γνωμικός Αόριστος», η χρήση του Αόριστου για το άχρονο, και αυτό αρκετά συχνό, κάτι που επαναλαμβάνεται αέναα στο παρελθόν θα επαναλαμβάνεται και στο μέλλον > άχρονο.
* Δ. Η σειρά των όρων: Με τον όρο αυτό αναφερόμαστε συνήθως στη σειρά που εμφανίζουν κατά κύριο λόγο τα Υ-Ρ-Α μέσα στις προτάσεις μίας γλώσσας. Έχει γίνει εκτεταμένη έρευνα διαγλωσσικά για το θέμα αυτό, κάθε γλώσσα συνήθως θεωρείται ότι αντιπροσωπεύει έναν από τους 6 πιθανούς συνδυασμούς αυτής της σειράς.
* Κάποιες γλώσσες είναι εύκολο να υπαχθούν σε έναν τύπο, λ.χ. η Αγγλική. Ωστόσο, για την Αρχαία Ελληνική επικρατούσε επί πολύ (και ακόμα ίσως) η άποψη ότι έχει ελεύθερη σειρά των όρων, τα δεδομένα δεν μπορούν να μπουν σε μία συστηματικότητα.
* Αυτό που έχει διαπιστωθεί είναι ότι η πρόταση δεν επαρκεί ως μονάδα ανάλυσης για να καταλάβουμε το σύστημα πίσω από την σειρά των όρων της Αρχαίας, αλλά πρέπει να αναχθούμε σε μεγαλύτερα τεμάχια λόγου (π.χ. περίοδος ή και παράγραφος).
* Πρόσφατα, προτάθηκε ένα σχήμα με όρους μη μορφοσυντακτικούς αλλά πραγματολογικούς που φαίνεται να μπορεί να εξηγήσει αρκετές από τις πιθανές σειρές των όρων της Αρχαίας (Dik 1995):
* (setting) – (topic) – focus – predicate – rest.
* Αρχικά οι συνθήκες οι εξωτερικές (συνήθως επιρρηματικό), μετά η γνωστή οντότητα που επηρεάζεται, μετά η καινούρια πληροφορία, και μετά το ρήμα και οι υπόλοιπες πληροφορίες.
* Βέβαια, το σχήμα αυτό έχει πολλές παραλλαγές για να μπορέσει να εκφράσει όλη την ποικιλία της Αρχαίας.